CELEX: 32019D1399
Language: sk
Date: 2019-09-10 00:00:00
Title: Vykonávacie rozhodnutie Komisie (EÚ) 2019/1399 z 10. septembra 2019, ktorým sa mení vykonávacie rozhodnutie 2014/909/EÚ, pokiaľ ide o zoznam oblastí, na ktoré sa vzťahujú ochranné opatrenia v súvislosti s blyskáčikom úľovým v Taliansku [oznámené pod číslom C(2019) 6418] (Text s významom pre EHP)

12.9.2019   
               
               
                  SK
               
               
                  Úradný vestník Európskej únie
               
               
                  L 235/3
               
            
         VYKONÁVACIE ROZHODNUTIE KOMISIE (EÚ) 2019/1399
         z 10. septembra 2019,
         ktorým sa mení vykonávacie rozhodnutie 2014/909/EÚ, pokiaľ ide o zoznam oblastí, na ktoré sa vzťahujú ochranné opatrenia v súvislosti s blyskáčikom úľovým v Taliansku
         
            
               [oznámené pod číslom C(2019) 6418]
            
         
         (Iba talianske znenie je autentické)
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
         so zreteľom na smernicu Rady 90/425/EHS z 26. júna 1990 týkajúcu sa veterinárnych kontrol uplatňovaných v obchode vnútri Únie s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
         keďže:
         
                     (1)
                  
                  
                     Vykonávacím rozhodnutím Komisie 2014/909/EÚ (3) sa stanovili určité ochranné opatrenia, ktoré má Taliansko prijať v nadväznosti na výskyt blyskáčika úľového (malý úľový chrobák, Aethina tumida) v určitých oblastiach, pôvodne v regiónoch Kalábria a Sicília. Vzhľadom na epidemiologický vývoj v posledných rokoch a po nadobudnutí účinnosti vykonávacieho rozhodnutia Komisie (EÚ) 2017/370 (4) sa tieto opatrenia v súčasnosti obmedzujú na región Kalábrie.
                  
               
                     (2)
                  
                  
                     Taliansko 21. júna 2019 oznámilo Komisii nový výskyt blyskáčika úľového na Sicílii. Zoznam oblastí, na ktoré sa vzťahujú ochranné opatrenia stanovené v prílohe k vykonávaciemu rozhodnutiu 2014/909/EÚ, by sa mal teda rozšíriť tak, aby sa opäť vzťahoval aj na región Sicílie.
                  
               
                     (3)
                  
                  
                     Vykonávacie rozhodnutie 2014/909/EÚ by sa preto malo zodpovedajúcim spôsobom zmeniť.
                  
               
                     (4)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Tabuľka v prílohe k vykonávaciemu rozhodnutiu 2014/909/EÚ sa nahrádza takto:
            
               
                           „Členský štát
                        
                        
                           Oblasti, na ktoré sa vzťahujú ochranné opatrenia
                        
                     
                           Taliansko
                        
                        
                           región Kalábria: celý región
                        
                     
                           región Sicília: celý región“
                        
                     
         
         
            Článok 2
            Toto rozhodnutie je určené Talianskej republike.
         
         
            V Bruseli 10. septembra 2019
            
               
                  Za Komisiu
               
               Vytenis ANDRIUKAITIS
               
                  člen Komisie
               
            
         
         
            (1)  Ú. v. ES L 395, 30.12.1989, s. 13.
         
            (2)  Ú. v. ES L 224, 18.8.1990, s. 29.
         
            (3)  Vykonávacie rozhodnutie Komisie 2014/909/EÚ z 12. decembra 2014 o určitých ochranných opatreniach súvisiacich s potvrdeným výskytom malého úľového chrobáka v Taliansku (Ú. v. EÚ L 359, 16.12.2014, s. 161).
         
            (4)  Vykonávacie rozhodnutie Komisie (EÚ) 2017/370 z 1. marca 2017, ktorým sa mení vykonávacie rozhodnutie Komisie 2014/909/EÚ tak, že sa predlžuje obdobie uplatňovania určitých ochranných opatrení a mení zoznam oblastí, na ktoré sa vzťahujú ochranné opatrenia, v súvislosti s malým úľovým chrobákom v Taliansku (Ú. v. EÚ L 56, 3.3.2017, s. 213).